Mokša
<s>Mokša (sanskrit: मोक्ष mokṣa) ili mukti (sanskrit: मुक्ति mukti), doslovno oslobođenje, razrešenje, je pojam koji u indijskim religijama znači oslobođenje iz večnog toka „rađanja, umiranja i preporađanja" (samsara) i svekolike patnje i ograničenosti postojanja u svetu.</s><s>To je krajnji cilj mudrosti u indijskoj filozofiji.</s>

<s>U svim granama indijske filozofije uvek je postojao i praktični cilj, prema kojem se i merila uspešnost te filozofije.</s><s>Taj je cilj oslobođenje od večnog kruga zbivanja, i u raznim se filozofskim sistemima različito tumači i postiže.</s><s>U vedanti, mokša (mukti) pretpostavlja apsolutizaciju atmana.</s><s>To je konačno jedinstvo s apsolutom, uviđanje jedinstva atman-brahman, ukidanje dihotomije subjektivnog i objektivnog.</s><s>Nasuprot tome, u budizmu oslobođenje predstavlja krajnju negaciju sopstva (anatman).</s><s>Oslobođenje je u nirvani, ugasnuću, za koje su potrebni moralni, psihički, karmički, meditativni preduslovi.</s>

<s>Oslobođenje je uslovljeno stanjem svijesti i razumijevanjem najviše istine o zbilji.</s>

<s>Etimologija</s>

<s>Mokša dolazi od sanskritskog korena muc u značenju pustiti, osloboditi.</s>

<s>Mokša u hinduizmu</s>

<s>Mokša je pojam suprotan karmi, moralnoj determiniranosti delatnošću.</s><s>U hinduističkoj filozofiji mokša predstavlja transcendenciju fenomenskog postojanja: svesti, vremena, prostora i kauzalnosti (karma) u bilo kom smislu.</s>

<s>Mokša označava razlaganje materijalnog sopstva kako bi se razotkrila osnova postojanja – duh (đivatman - duša ili sopstvo).</s><s>Oslobođenje se doseže asketskom disciplinom smirivanja strasti.</s><s>Mokša ima dvostruku svrhu: metafizičku realizaciju (sadhana) i etičku svrhu ublaženja i prestanka patnje.</s>

<s>Mokša u budizmu</s>

<s>Mokša se u budizmu naziva nirvana (nibbana) odn. utrnuće, ugašenost.</s><s>Razlika u tumačenju oslobođenja u hinduizmu i budizmu javlja se zbog različitog tumačenja sopstva (sebe, duše).</s><s>U budizmu se sopstvo ne označava u smislu samoostvarenja (atma-jnana, atma-džnana – znanje o sebi) već se pod sopstvom isključivo smatra agregat (ego), i to u skladu sa Budinom doktrinom anata (ne-ja).</s><s>U budističkoj nirvani nema više nikakvih opažaja pa tako ni bilo kakvog sopstva.</s>

<s>Izvori</s>

<s>Vidi još 
 Satori</s>

<s>Hinduizam
Sanskritski izrazi</s>

